b'\n_START_ARTICLE_\nGvatemala (miestas)\n_START_SECTION_\nIstorija\n_START_PARAGRAPH_\nDabartinio Gvatemalos miesto ribose yra senovinis (prie\xc5\xa1klasikinis) maj\xc5\xb3 miestas Kaminalchuju. Gvatemalos miestas \xc4\xafkurtas 1776 m., siekiant perkelti sostin\xc4\x99 i\xc5\xa1 Antigvos, kuri\xc4\x85 smarkiai sugriov\xc4\x97 1773 m. \xc5\xbeem\xc4\x97s dreb\xc4\x97jimas. Tai yra tre\xc4\x8dioji Gvatemalos sostin\xc4\x97._NEWLINE_1821 m. paskelbus nepriklausomyb\xc4\x99 nuo Ispanijos, miestas tapo Centrin\xc4\x97s Amerikos federacijos sostine, o v\xc4\x97liau \xe2\x80\x93 Gvatemalos valstyb\xc4\x97s sostine. Tikr\xc4\x85ja sostine Gvatemala tapo po 1902 m., kuomet \xc5\xbeem\xc4\x97s dreb\xc4\x97jimas smarkiai nusiaub\xc4\x97 Kecaltenang\xc4\x85 \xe2\x80\x93 Gvatemalos miest\xc4\x85, kuriame gyveno daug kult\xc5\xabros ir politikos elito. Nors Gvatemalos miestas irgi buvo sudrebintas \xc5\xbeem\xc4\x97s dreb\xc4\x97jimo (1917\xe2\x80\x931918 m., kai su pertraukomis jis truko net 6 savaites), ta\xc4\x8diau ji buvo s\xc4\x97kmingai atstatyta.'